|  |  |  |
| --- | --- | --- |
|  |  | Pakruojo Juozo Pakalnio muzikos mokyklos  muzikinių formalųjį švietimą papildančio ugdymo programų aprašo  1 priedas |

**PAKRUOJO JUOZO PAKALNIO MUZIKOS MOKYKLOS**

**PRADINIO MUZIKINIO FORMALŲJĮ ŠVIETIMĄ PAPILDANČIO UGDYMO PROGRAMA**

**I SKYRIUS**

**BENDROSIOS NUOSTATOS**

1. Pradinio muzikinio formalųjį švietimą papildančio ugdymoprogramos (toliau – Programos) paskirtis – užtikrinti formalųjį švietimą papildančio ugdymo kokybę.

2. Programos trukmė – 4 metai.

3. Vidutinis mokinių skaičius grupėje – 10.

4. Programai įgyvendinti pagal mokyklos galimybes sudaroma mokymosi aplinka ir mokymosi priemonės:

4.1. mokinio pasirinktas muzikos instrumentas, fortepijonas arba pianinas, garso klausymosi įranga, metronomas, kompiuteris su interneto prieiga;

4.2. grupinių užsiėmimų patalpose – fortepijonas ar pianinas, lenta (interaktyvi lenta, vaizdo projektorius), garso klausymosi įranga;

**II SKYRIUS**

**PROGRAMOS TIKSLAS, UŽDAVINIAI, STRUKTŪRA IR DERMĖ SU KITOMIS MUZIKINIO UGDYMO PROGRAMOMIS**

5. Programos tikslas – suteikti mokiniui pradines muzikos žinias, muzikavimo gebėjimus ir įgūdžius ir bendrųjų ir dalykinių muzikinių kompetencijų.

5. Programos uždaviniai:

5.1. plėtoti mokinių meninius ir kūrybinius gebėjimus;

5.2. sudaryti mokiniams galimybę rinktis savo poreikius, gebėjimus atitinkančias muzikinio ugdymo formas;

5.3. formuoti muzikos atlikimo įgūdžius ir gebėjimą naudotis muzikos kalbos priemonėmis;

5.4. tenkinti pažinimo ir individualios muzikinės raiškos poreikius, ugdyti muzikalumą.

6. Programos branduolį sudaro šie dalykai:

6.1. muzikavimas;

6.2. solfedžio;

6.3. ansamblis arba antrasis muzikos instrumentas arba choras, kuriuos siūlo mokykla, atsižvelgdama į muzikavimo dalyko turinį.

7. Mokiniui privalomi yra trys branduolio dalykai. Pasirenkamuosius dalykus (pvz., ritmika, kompiuterinis muzikos raštingumas, improvizacija, orkestras ir kt.) pagal savo galimybes siūlo mokykla.

8. Programą baigusiems mokiniams rekomenduojama muzikinį ugdymą tęsti, renkantis pagrindinio muzikinio formalųjį švietimą papildančio ugdymoprogramą, kitą muzikinio neformaliojo vaikų švietimo programą.

**III SKYRIUS**

**MUZIKAVIMAS**

9. Muzikavimo paskirtis – suteikti mokiniui pasirinkto vokalinio arba instrumentinio muzikavimo pradmenis.

10. Muzikavimo tikslas – puoselėjant individualumą ir prigimtines galias, padėti mokiniams įgyti vokalinio arba instrumentinio muzikavimo žinių ir įgūdžių, kurių reikia kūrybiškumui atsiskleisti.

11. Muzikavimo uždaviniai:

11.1. atskleisti muzikinius gebėjimus, puoselėjant prigimtinį vaiko muzikalumą;

11.2. formuoti taisyklingo instrumento valdymo ir laikysenos įgūdžius;

11.3. pažinti muzikinės kalbos priemones;

11.4. skatinti emocinius, kūrybinius išgyvenimus, improvizacinius gebėjimus ir aktyvų dalyvavimą muzikinėje veikloje.

12. Muzikavimą sudaro trys veiklos sritys:

12.1. muzikavimo atlikimo įgūdžių įvaldymas;

12.2. muzikos kūrinių interpretavimas;

12.3. muzikos atlikėjo raiška socialinėje kultūrinėje aplinkoje.

13. Muzikavimo mokymo trukmė – 4 metai.

14. Siūloma muzikuoti dainuojant arba vienu iš šių muzikos instrumentų:

14.1. fortepijonu;

14.2. styginiu instrumentu: smuiku, gitara;

14.3. akordeonu;

14.4. kanklėmis;

14.5. mediniu pučiamuoju instrumentu: klarnetu, fleita, saksofonu;

14.6. variniu pučiamuoju instrumentu: trimitu, trombonu;

14.7. mušamuoju instrumentu;

14.8. kitais mokyklos siūlomais instrumentais.

15. Muzikavimo mokymas:

15.1. muzikavimo pamokos yra individualios;

15.2. pirmaisiais muzikavimo metais rekomenduojama skirti 1 valandą, nuo antrųjų mokymosi metų – 2 val. per savaitę;

15.3. muzikuoti pučiamuoju instrumentu rekomenduojama pradėti nuo išilginės fleitos ir, atsižvelgiant į mokinio brandą, pereiti prie pasirinkto pučiamojo muzikos instrumento;

15.6. muzikavimui mokyti (išskyrus muzikavimą fortepijonu ir akordeonu) pagal galimybes skiriama 0,5 valandos per savaitę koncertmeisteriui.

16. Muzikavimo mokinių pasiekimai:

|  |  |
| --- | --- |
| 1. 1. Veiklos sritis - muzikos atlikimo įgūdžių įvaldymas | |
| Nuostata – įgyti pradinius muzikavimo įgūdžius | |
| Esminis gebėjimas – perskaityti ir teisingai atlikti muzikinį tekstą | |
| Gebėjimai | Žinios ir supratimas |
| 1.1. Pažinti muzikinį raštą ir galėti jį perskaityti, naudojant muzikos instrumentą arba dainuojant. | 1.1.1. Pažinti natas, žinoti jų pavadinimus;  1.1.2. žinoti garsų ar pauzių trukmę;  1.1.3. žinoti pagrindinius dinamikos ženklus. |
| 1.2. Taisyklingai sėdint / stovint, išgauti kokybišką garsą. | 1.2.1. Žinoti taisyklingos sėdėsenos / laikysenos reikalavimus;  1.2.2. nusakyti ir pademonstruoti taisyklingo garso išgavimo principus ar kvėpavimo elementus, pirštuotę;  1.2.3. įvardinti muzikos instrumento priežiūros reikalavimus. |
| 1. Veiklos sritis - muzikos kūrinių interpretavimas | |
| Nuostata – suprasti ir išraiškingai atlikti muzikinį tekstą | |
| Esminis gebėjimas – muzikinės veiklos metu taikyti išraiškos priemones muzikos kūrinio atskleidimui | |
| Gebėjimai | Žinios ir supratimas |
| 2.1. Atlikti skirtingo charakterio nesudėtingos faktūros kūrinius, perteikiant jų emocijas, charakterį, nuotaiką | 2.1.1.Paaiškinti kūrinio struktūrinius elementus (motyvas, frazė, sakinys), formą ir naudojamus interpretacijos ženklus |
| 2.2. Atliekant kūrinius laikytis tempo, dinamikos, artikuliacijos nuorodų. | 2.2.1. Įvardyti kūrinyje panaudotus tempo, dinamikos, artikuliacijos ženklus;  2.2.2. paaiškinti kūrinyje esančių išraiškos priemonių atlikimo ypatumus. |
| 1. 3. Veiklos sritis - muzikos atlikėjo raiška socialinėje kultūrinėje aplinkoje | |
| Nuostata – dalyvauti klasės, mokyklos koncertuose ir kituose renginiuose | |
| Esminis gebėjimas – atlikti nesudėtingą programą klausytojams | |
| Gebėjimai | Žinios ir supratimas |
| 3.1. Dalyvauti mokyklos koncertuose ir kituose kultūriniuose muzikiniuose renginiuose, festivaliuose bei konkursuose. | 3.1.1. Atlikti pasirinktą ar numatytą koncertinį numerį klasės ar mokyklos koncerte;  3.1.2. Mokytis sceninės kultūros, skirti dėmesio aprangai ir elgsenai scenoje;  3.1.3. Mokytis susikaupti, nesijaudinti pamokoje ir pasirodymo metu. |
| 3.2. Taikant sutartus kriterijus, įvertinti savo ir kitų pasirodymus. | 3.2.1. Įvardyti kūrinio atlikimo vertinimo kriterijus;  3.2.2. sugebėti apibūdinti ir vertinti savo ir klasės draugų grojimą (išskiriant teigiamas ir neigiamas atlikimo puses). |

17. Rekomenduojama muzikavimo turinio apimtis:

17.1. muzikos kūrinių atlikimo technikos lavinimo pratybos – instrumento ir pagrindinių garso išgavimo būdų pažinimas, taisyklinga laikysena, judesių koordinavimas, kvėpavimas, intonavimas, ritminis tikslumas;

17.2. muzikos kūrinių interpretavimas – nesudėtingų muzikos kūrinių formų pagrindinių sintaksinių elementų, nuotaikos, dinaminio plano apibūdinimas ir atlikimas;

17.3. muzikos atlikėjo raiška socialinėje kultūrinėje aplinkoje – kūrinių viešas atlikimas ir įsivertinimas, sceninės patirties pradmenys;

17.4. rekomenduojamas kūrinių skaičius per mokymosi metus:

|  |  |  |  |  |  |
| --- | --- | --- | --- | --- | --- |
| Muzikos instrumentas | Mokymosi metai | Kūrinių skaičius per mokymosi metus | | | |
| Stambios formos kūriniai | Polifoniniai kūriniai | Pjesės, dainos | Etiudai, vokalizai |
| Fortepijonas | 1 | – | – | 8–12 | 4–6 |
| 2–4 | 1–3 | 1–3 | 4–8 | 4–6 |
| Styginiai instrumentai | 1 | – | – | 8–12 | 4–6 |
| 2–4 | 1–3 | – | 4–6 | 4–6 |
| Kanklės | 1 | – | – | 8–12 | 4–6 |
| 2–4 | 1–3 | – | 4–6 | 4–6 |
| Pučiamieji instrumentai | 1 | – | – | 8–12 | 4–6 |
| 2–4 | 1–3 | – | 4–6 | 4–6 |
| Akordeonas | 1 | – | – | 8–12 | 4–6 |
| 2–4 | 1–3 | 1–2 | 4–6 | 4–6 |
| Solinis dainavimas | 1 | – | – | 8–12 | 4–6 |
| 2–4 | 1–3 | 1–2 | 4–6 | 4–6 |

**IV SKYRIUS**

**SOLFEDŽIO**

18. Solfedžio paskirtis – sudaryti palankias sąlygas sistemiškai plėtoti mokinio prigimtinius bendruosius muzikinius gebėjimus, suteikti bendrųjų ir muzikinių kompetencijų.

19. Solfedžio tikslas – lavinti prigimtinius bendruosius muzikinius gebėjimus – ritmo, dermės, intonavimo pojūtį, klausą, muzikinę atmintį, padėti įgyti pradinį muzikinį raštingumą.

20. Solfedžio uždaviniai:

20.1. formuoti intonavimo įgūdžius;

20.2. lavinti metrinės pulsacijos bei ritmikos santykio pojūtį ir suvokimą;

20.3. išmokti pagrindinius muzikinio rašto elementus ir gebėti juos pritaikyti, užrašant iš klausos žinomą ar savo sukurtą muzikos melodiją;

20.4. žadinti domėjimąsi muzika bei kitomis kultūros formomis, ugdant mokinių muzikinį skonį, skatinant mąstymą ir emocijas.

21. Solfedžio sudaro trys veiklos sritys:

21.1. intonavimas;

21.2. ritmavimas;

21.3. muzikos tekstų klausymasis, atpažinimas ir užrašymas.

22. Solfedžio mokymo trukmė – 4 metai.

23. Solfedžio mokymas:

23.1. solfedžio pamokos vyksta mokantis grupėje;

23.2. mokomasi 2 valandas per savaitę;

23.3. pagal galimybes rekomenduojama pamokose naudoti informacines technologijas.

24. Mokinių pasiekimai:

|  |  |
| --- | --- |
| 1. Veiklos sritis - intonavimas | |
| Nuostata – intonuoti atliekamą muziką | |
| Esminis gebėjimas – intonuoti melodijas mažoro ir minoro natūraliose dermėse | |
| Gebėjimai | Žinios ir supratimas |
| 1.1. Formuoti taisyklingą laikyseną, kvėpavimo ir garso tikslumo įgūdžius. | 1.1.1. Taisyklingai kvėpuoti, tarti skiemenis, žinoti taisyklingos laikysenos reikalavimus;  1.1.2. suprasti „intonavimo“ bei „derėjimo“ terminus. |
| 1.2. Tiksliai ir išraiškingai solfedžiuoti vienbalses melodijas. | 1.2.1. Solfedžiuojant diriguoti arba pulsuoti;  1.2.2. Išlaikyti pasirinktą tempą. |
| 1.3. Dainuoti mažoro ir minoro dermes skirtingose tonacijose. | 1.3.1. Apibūdinti mažoro ir minoro dermes, išvardinti pastovius ir nepastovius dermės laipsnius;  1.3.2. gebėti sudaryti T, S, D nuo garso arba tonacijoje. |
| 1. 2. Veiklos sritis - ritmavimas | |
| Nuostata – siekti ritmavimo tikslumo, suprasti šio tikslumo svarbą muzikoje | |
| Esminis gebėjimas – atpažinti bei atlikti įvairius ritminius darinius | |
| Gebėjimai | Žinios ir supratimas |
| 2.1. Atpažinti garsų trukmes. | 2.1.1. Žinoti natų ir pauzių trukmes;  2.1.2. vartoti „garsų trukmės“ ir „taktavimo“ sąvokas. |
| 2.2. Perskaityti ir atlikti ritminius darinius. | 2.2.1. Išlaikyti pasirinktą tempą |
| 2.3. Sukurti ir atlikti paprastus ar sudėtingesnius ritmo darinius. | 2.3.1. Sukurti ir atlikti ritmo motyvus ir sakinius |
| 3. Veiklos sritis - muzikos teksto klausymasis, atpažinimas ir užrašymas | |
| Nuostata – pritaikyti teorines muzikos žinias | |
| Esminis gebėjimas – klausa atpažinti, apibūdinti ir užrašyti skambantį muzikinį tekstą | |
| Gebėjimai | Žinios ir supratimas |
| 3.1. Klausa atpažinti ir apibūdinti klausomų muzikos tekstų savybes. | 3.1.1. Įvardyti muzikos teksto metrą, dermę  3.1.2. naudojantis muzikiniais terminais ir sąvokomis,  apibūdinti klausomą kūrinį  3.1.3. Nustatyti ir įvardyti girdėto kūrinio žanrą, atlikėjus. |
| 3.2. Klausa atpažinti ir užrašyti girdėtą arba sukurtą vienbalsę melodiją ir ritmą. | 3.2.1. Naudoti muzikos užrašymo ženklus ir galėti paaiškinti jų reikšmes;  3.2.2. skirti dermės laipsnius ir apibūdinti melodinę liniją ir ritminį piešinį. |

25. Rekomenduojama solfedžio turinio apimtis:

25.1. intonavimas ir solfedžiavimas:

25.1.1. vienbalsių melodijų, liaudies ir autorinių dainų dainavimas;

25.1.2. dermės laipsnių intonavimas, mažorinių ir minorinių gamų dainavimas iki 3 ženklų;

25.1.3. natų skaitymas smuiko (a–f2) ir boso raktuose;

25.1.4. harmoniniai ir melodiniai intervalai dermėje nuo 1 iki 8 gr.;

25.1.5. kvintakordų T, S, D sudarymas ir dainavimas dermėje;

25.2. ritmavimas:

25.2.1. natos ir pauzės (perskaito ir atlieka);

25.2.2. paprastieji metrai, ritmo ostinato melodijai, prieštaktis ir užtaktis, sinkopė, ritminis kanonas, naudojama kūno ir instrumentinė perkusija;

25.3. muzikos tekstų klausymasis, atpažinimas ir užrašymas:

25.3.1. elementarūs ritminiai ar melodiniai sakinio ar periodo trukmės diktantai paprastuose metruose, tonacijose iki 3 ženklų;

25.3.2. nesudėtingų melodinių ir ritminių frazių kūrimas ir užrašymas, panaudojant įprastus būdus bei informacines kompiuterines technologijas.

**VI SKYRIUS**

**ANSAMBLIS**

26. Ansamblio paskirtis – ugdyti bendruosius muzikavimo gebėjimus ir suteikti ansamblinio muzikavimo patirtį.

27. Ansamblio tikslas – puoselėjant individualumą ir prigimtines galias, padėti mokiniams įgyti vokalinio arba instrumentinio muzikavimo ansamblinio muzikavimo žinių ir įgūdžių, kurių reikia atsiskleisti kūrybiškumui ir artistiškumui.

28. Ansamblio uždaviniai:

28.1. pažinti ansamblinių kūrinių repertuarą, ugdyti ansamblinio muzikavimo įgūdžius;

28.2. ugdyti mokinių artistiškumą, kaupti sceninės kultūros patirtį;

28.3. skatinti mokinius kūrybiškai pritaikyti muzikavimo pamokose įgytas žinias ir gebėjimus;

28.4. sudaryti galimybes mokinių iniciatyvai ir aktyvumui, pasirenkant ansamblio sudėtį ir repertuarą.

29. Ansamblio veiklos sritys:

29.1. ansamblio pojūčio ugdymas;

29.2. kūrinių interpretavimas ansamblyje;

29.3. atlikėjo raiška socialinėje kultūrinėje aplinkoje.

30. Ansamblio mokymosi trukmė – nuo 1 iki 3 metų.

31. Ansambliai gali būti:

31.1. tradicinės sudėties (sudaryti iš tos pačios rūšies instrumentų arba balsų):

34.1.1. vokaliniai ansambliai (2, 3, 4, 6, 8, 12 mokinių);

34.1.2. kameriniai ansambliai (fortepijonas ir kiti styginiai arba pučiamieji instrumentai (2, 3, 4, 6 mokiniai);

34.1.3. styginių instrumentų ansambliai (smuikininkų, gitaristų ir kt.);

34.1.4. pučiamųjų instrumentų ansambliai;

34.1.5. kanklininkų ansambliai;

34.1.6. akordeonininkų ansamblis;

34.1.7. mušamųjų instrumentų ansamblis;

34.2. netradicinės sudėties ansambliai (sudaryti iš skirtingų rūšių instrumentų arba balsų).

35. Ansamblio mokymas:

35.1. mokomasi nuo antrų mokymo metų, rekomenduojama 1 valandą per savaitę;

35.2. tobulinami mokinių skaitymo iš lapo gebėjimai, ugdomas poreikis savarankiškam individualiam darbui, repetavimui grupėje, komunikavimui ir bendravimui;

35.3. žadinama mokinio kūrybinė iniciatyva ir vaizduotė, plečiamas muzikinis akiratis;

35.4. atliekant kūrinius, pagrindinis dėmesys skiriamas teksto skaitymo įgūdžiams, ritminės pulsacijos, intonavimo tikslumo lavinimui ir kūrinių interpretavimui ansamblyje;

35.5. mokiniai mokomi derinti veiksmus su kitais atlikėjais;

35.6. mokymui numatomos koncertmeisterio valandos.

36. Mokinių pasiekimai:

|  |  |
| --- | --- |
| 1. Veiklos sritis - ansamblio pojūčio ugdymas | |
| Nuostata – įgyti muzikavimo ansamblyje patirties | |
| Esminis gebėjimas – sukurti bendrą meninį rezultatą ansamblyje kartu su kitais atlikėjais | |
| Gebėjimai | Žinios ir supratimas |
| * 1. Perteikti muzikos kūrinio nuotaiką | * + 1. Apibūdinti kūrinio charakterį, dinamiką |
| * 1. Stilingai atlikti muzikos kūrinį. | 1.2.1. Apibūdinti kūrinio tematiką, stiliaus ir žanro ypatumus |
| 1.3. Derinti savo veiksmus su kitų ansamblio dalyvių veiksmais. | 1.3.1. Apibūdinti ir aptarti savo ir kitų atlikėjų interpretaciją |
| 2. Veiklos sritis - kūrinių interpretavimas ansamblyje | |
| Nuostata – tobulinti muzikinio bendradarbiavimo gebėjimą | |
| Esminis gebėjimas – išraiškingai interpretuoti ansamblinės muzikos kūrinius | |
| Gebėjimai | Žinios ir supratimas |
| 2.1. Atlikti savo partiją ansamblyje. | 2.1.1. Nusakyti kūrinio metrą, tempą;  2.1.2. paaiškinti atlikimo štrichus. |
| 2.2. Raiškiai perteikti kūrinių emocijas | 2.2.1. Žinoti muzikos kalbos elementus |
| 2.3. Klausyti ir kontroliuoti savo bei kitų atlikimą. | 2.3.1. Girdėti kitų ansamblio dalyvių balsus ar instrumentus |
| 3. Veiklos sritis - muzikinė raiška socialinėje kultūrinėje aplinkoje | |
| Nuostata – dalyvauti koncertuose (pasirodymuose) scenoje | |
| Esminis gebėjimas – atlikti parengtą ansamblio programą koncerte | |
| Gebėjimai | Žinios ir supratimas |
| 3.1. Scenoje atlikti ansamblio koncertinę programą. | 3.1.1. Tinkamai elgtis scenoje;  3.1.2. kokybiškai atlikti savo partiją |
| 3.2. Dalyvauti muzikiniuose renginiuose. | 3.2.1. Gebėti pristatyti ansamblio koncertinę veiklą |

37. Rekomenduojama ansamblio turinio apimtis:

37.1. ansamblio pojūčio lavinimas – sceninės patirties pradmenys, gebėjimas girdėti ir vertinti save ir kitus ansamblio dalyvius;

37.2. muzikos kūrinių interpretavimas – nesudėtingų muzikos kūrinių formų pagrindinių sintaksinių elementų, nuotaikos, dinaminio plano apibūdinimas ir atlikimas;

37.3. muzikos atlikėjo raiška socialinėje kultūrinėje aplinkoje – kūrinių viešas atlikimas ir įsivertinimas, sceninės patirties pradmenys;

37.4. rekomenduojamas kūrinių skaičius per mokymosi metus – 4-6 kūriniai.

**VII SKYRIUS**

**ANTRASIS MUZIKOS INSTRUMENTAS**

38. Antrojo muzikos instrumento paskirtis – ugdyti bendruosius muzikavimo gebėjimus ir suteikti antrojo muzikos instrumento muzikavimo patirtį.

39. Antrojo muzikos instrumento tikslas – puoselėjant individualumą ir prigimtines galias, padėti mokiniams įgyti antrojo muzikos instrumento muzikavimo žinių ir įgūdžių.

40. Antrojo muzikos instrumento uždaviniai:

40.1. sudaryti galimybes muzikavimą styginiais, liaudies, pučiamaisiais, mušamaisiais instrumentais ar dainavimą pasirinkusiems mokiniams pažinti klavišinius (ar kitus) instrumentus;

40.2. ugdyti mokinių pradinius grojimo antruoju muzikos instrumentu įgūdžius ir atskleisti jo pritaikymo galimybes;

40.3. skatinti mokinių iniciatyvą ir kūrybiškumą.

41. Antrojo muzikos instrumento veiklos sritys:

41.1.grojimo antruoju muzikos instrumentu įgūdžių ugdymas;

41.2. muzikos kūrinių interpretavimas;

41.3. muzikinė raiška socialinėje kultūrinėje aplinkoje.

42. Antrojo muzikos instrumento mokymosi trukmė – nuo 1 iki 3 metų.

43. Antrojo muzikos instrumento mokymasis:

43.1. pagrindiniu antruoju muzikos instrumentu rekomenduojamas fortepijonas; atsižvelgiant į mokyklos tradicijas ir turimas mokymo priemones, mokykla gali siūlyti ir kitą instrumentą;

43.2. mokiniams, muzikavimo dalyku pasirinkusiems dainavimą, antrasis muzikos instrumentas (fortepijonas) yra privalomas;

43.3. antrojo muzikos instrumento mokoma nuo antrų mokymo metų, rekomenduojama kartą per savaitę po 1 valandą;

43.4. mokomasi individualiai.

44. Mokinių pasiekimai:

|  |  |
| --- | --- |
| 1. Veiklos sritis - grojimo antruoju muzikos instrumentu įgūdžių ugdymas | |
| Nuostata – įgyti muzikavimo antruoju instrumentu patirties | |
| Esminis gebėjimas – atlikti nesudėtingą muzikinį kūrinį antruoju instrumentu. | |
| Gebėjimai | Žinios ir supratimas |
| 1.1. Įgyti pradinius grojimo antruoju muzikos instrumentu įgūdžius. | 1.1.1. Nusakyti kūrinio metrą, tempą;  1.1.2. pažinti atlikimo štrichus;  1.1.3. suvokti kūrinio tematiką. |
| 1.2. Perteikti kūrinio nuotaiką. | 1.2.1. Apibūdinti kūrinio tematiką, emocinę būseną |
| 1. Veiklos sritis - muzikos kūrinių interpretavimas | |
| Nuostata – siekti pajausti kūrinio keliamas menines emocijas | |
| Esminis gebėjimas – išraiškingai interpretuoti nesudėtingos faktūros muzikos kūrinius | |
| Gebėjimai | Žinios ir supratimas |
| 2.1. Žinoti muzikos kalbos elementus. | 2.1.1. Apibūdinti kūrinio stilių, tematiką, turinį |
| 2.2. Raiškiai perteikti kūrinių emocijas. | 2.2.1. Pažinti ir nusakyti dinaminius ženklus;  2.2.2. apibūdinti ir aptarti savo atliekamo kūrinio interpretaciją. |
| 3. Veiklos sritis - muzikinė raiška socialinėje kultūrinėje aplinkoje | |
| Nuostata – dalyvauti koncertuose pasirodymuose scenoje | |
| Esminis gebėjimas – atlikti pasirinktu instrumentu programą koncerte | |
| Gebėjimai | Žinios ir supratimas |
| 3.1. Kultūringai elgtis scenoje. | 3.1.1. Suvokti atlikėjo sceninio elgesio taisykles |
| 3.2. Dalyvauti mokyklos muzikiniuose renginiuose. | 3.2.1. Koncertuoti mokykloje, mieste.  Sceninės kultūros lavinimas |
| 3.3. Pritaikyti grojimo antruoju instrumentu įgūdžius kitose srityse. | 3.3.1. Nurodyti, kurioms pamokoms pasiruošti padeda grojimas antruoju instrumentu |

45. Rekomenduojama antrojo muzikos instrumento turinio apimtis:

45.1. muzikos kūrinių atlikimo technikos lavinimo pratybos – instrumento ir pagrindinių garso išgavimo būdų pažinimas, taisyklinga laikysena, judesių koordinavimas, kvėpavimas, intonavimas, ritminis tikslumas;

45.2. muzikos kūrinių interpretavimas – nesudėtingų muzikos kūrinių formų pagrindinių sintaksinių elementų, nuotaikos, dinaminio plano apibūdinimas ir atlikimas;

45.3. muzikos atlikėjo raiška socialinėje kultūrinėje aplinkoje – kūrinių viešas atlikimas ir įsivertinimas, sceninės patirties pradmenys;

45.4. rekomenduojamas kūrinių skaičius per mokymosi metus – 4–6 skirtingo charakterio kūriniai.

**VII SKYRIUS**

**CHORAS**

46. Choro paskirtis – ugdyti bendruosius muzikavimo gebėjimus ir užtikrinti visapusišką muzikinį ugdymą ir suteikti vokalinio muzikavimo patirtį.

47. Choro tikslas – tobulinti vokalinius gebėjimus ir padėti mokiniams įgyti chorinio dainavimo žinių ir įgūdžių.

48. Choro uždaviniai:

48.1. sudaryti galimybes instrumentinį muzikavimą pasirinkusiems mokiniams lavinti vokalinio muzikavimo gebėjimus;

48.2. pažinti chorinių kūrinių repertuarą ir formuoti chorinio dainavimo įgūdžius;

48.3. ugdyti mokinių artistiškumą ir ansambliškumą, didinti sceninės kultūros patirtį;

48.4. skatinti mokinius kūrybiškai pritaikyti kitų dalykų pamokose įgytas žinias ir gebėjimus.

49. Veiklos sritys:

49.1. chorinio dainavimo įgūdžių formavimas;

49.2. chorinių kūrinių interpretavimas;

49.3. atlikėjo raiška socialinėje kultūrinėje aplinkoje.

50. Choro mokymosi trukmė – nuo 1 iki 4 metų.

51. Choro mokymas:

51.1. rekomenduojama mokytis 1 val. per savaitę;

51.2. mokomasi grupėje;

51.3. parenkant repertuarą, rekomenduojama atsižvelgti į mokinių amžiaus ir balso ypatumus;

51.4. plėtojami sceninės kultūros meninio interpretavimo, kūrybiškumo įgūdžiai, aktyviai dalyvaujant muzikinėje veikloje;

51.5. numatomos koncertmeisterio valandos.

52. Mokinių pasiekimai:

|  |  |
| --- | --- |
| 1. Veiklos sritis - chorinio dainavimo įgūdžių formavimas | |
| Nuostata – įgyti vokalinio muzikavimo patirties | |
| Esminis gebėjimas – atlikti jaunučių choro repertuaro kūrinius | |
| Gebėjimai | Žinios ir supratimas |
| 1.1. Formuoti taisyklingą kvėpavimą ir tobulinti vokalinius įgūdžius. | 1.1.1. Pademonstruoti taisyklingo kvėpavimo ir garso formavimo ypatumus ir garso išgavimo būdus |
| 1.2. Dainuojant taisyklingai atlikti muzikos kalbos elementus. | 1.2.1. Atpažinti ir nusakyti muzikos kalbos elementus ir išraiškos priemones |
| 2. Veiklos sritis - chorinių kūrinių interpretavimas | |
| Nuostata – atskleisti chorinio kūrinio interpretacinį sumanymą | |
| Esminis gebėjimas – išraiškingai interpretuoti jaunučių choro repertuaro kūrinius | |
| Gebėjimai | Žinios ir supratimas |
| 2.1. Stilingai atlikti chorinės muzikos kūrinį. | 2.1.1. Apibūdinti kūrinio tematiką, stiliaus ir žanro ypatumus |
| 2.2. Perteikti muzikos kūrinio charakterį. | 2.2.1. Apibūdinti kūrinio nuotaiką ir dinamiką |
| 3. Veiklos sritis - atlikėjo raiška socialinėje kultūrinėje aplinkoje | |
| Nuostata – dalyvauti koncertinėje veikloje | |
| Esminis gebėjimas – parengti koncertinę programą | |
| Gebėjimai | Žinios ir supratimas |
| 3.1. Kultūringai elgtis scenoje. | 3.1.1. Suvokti atlikėjo sceninio elgesio taisykles |
| 3.2. Dalyvauti mokyklos muzikiniuose renginiuose. | 3.2.1. Koncertuoti mokykloje, mieste;  3.2.2. žinoti sceninės kultūros reikalavimus. |
| 3.3. Pritaikyti dainavimo įgūdžius kitose srityse. | 3.3.1. Nurodyti, kurioms pamokoms pasiruošti padeda dainavimas |

53. Rekomenduojama choro turinio apimtis:

53.1. chorinio dainavimo įgūdžių formavimas – dainavimo technikos lavinimo pratybos;

53.2. chorinių kūrinių interpretavimas – nesudėtingų chorinių kūrinių formų pagrindinių sintaksinių elementų, nuotaikos, dinaminio plano apibūdinimas ir atlikimas;

53.3. muzikos atlikėjo raiška socialinėje kultūrinėje aplinkoje – chorinių kūrinių viešas atlikimas ir įsivertinimas, sceninės patirties pradmenys;

53.4. rekomenduojamas kūrinių skaičius per mokymosi metus – 4–8 skirtingo charakterio kūriniai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_